# Casino Royale (film z roku 1967)

|  |  |
| --- | --- |
| *Casino Royale* |  |
|  |
| Základné informácie |
| **Originálny názov** | *Casino Royale* |
| **Iný názov** | – |
| **Žáner** | komédia, špionážny, akčný, dobrodružný, triler |
| **Dĺžka** | 131 minút |
| **Štát** |  Spojené kráľovstvo  Spojené štáty |
| **Pôvodný jazyk** | anglický |
| **Rok** | 1967 |
| **Dátum uvedenia** | 13. apríl (Spojené kráľovstvo), 28. apríl (USA) |
| **Produkčná spoločnosť** | Famous Artists Productions |
| **Distribučná spoločnosť** | Columbia Pictures |
| **Rozpočet** | odhad na 12 miliónov |
| **Zárobok** | cca 41.7 mil. $ |
| **Ocenenia** | žiadne nevyhral |
| **Veková prístupnosť** |  |
| Filmový štáb |
| **Réžia** | Ken Hughes, John Huston, Joseph McGrath, Robert Parrish, Richard Talmadge, Val Guest |
| **Scenár** | Wolf Mankowitz, Woody Allen, Joseph Heller, Terry Southern, Billy Wilder, Ben Hecht |
| **Predloha** | Ian Fleming (kniha) |
| **Produkcia** | Charles K. Feldman, Jerry Bresler |
| **Hudba** | Burt Bacharach |
| **Titulná pieseň** | Herb Alpert & The Tijuana Brass a Mike Redway – „Casino Royale“ |
| **Kamera** | Jack Hildyard |
| **Strih** | Bill Lenny |
| **Zvuk** | Sash Fisher, Bob Jones, Richard Langford, John W. Mitchell |
| **Scénografia** | Michael Stringer |
| **Kostýmy** | Julie Harris, Anna Duse |
| **Masky** | Neville Smallwood |
| Herecké obsadenie |
|  |
| **James Bond** | David Niven – agent 007 Sir James Bond |
| **Bond-girl** | Ursula Andress – Vesper Lynd |
| **Hlavný zločinec** | Orson Welles – Le Chiffre |
| **Ďalej účinkujú** | Peter Sellers –  Evelyn Tremble (James Bond, 007) Joanna Pettet – Mata Bond Woody Allen – Jimmy Bond (Dr. Noah) Deborah Kerr – Agent Mimi (ako Lady Fiona) Daliah Lavi – agentka William Holden – Ransome George Raft – George Raft John Huston – McTarry (M) Barbara Bouchet – slečna Moneypenny Geoffrey Bayldon – Q Kurt Kasznar – Smernov Kurt Kasznar – Smernov Terence Cooper – Cooper Jacqueline Bisset – Miss Goodthighs Jean-Paul Belmondo – francúzsky legionár |
| Postupnosť |
| **Predchádzajúci** |  |
| **Nasledujúci** |  |
|  |  |
|

|  |  |
| --- | --- |
|  |  Filmový portál |

 |

Casino Royale je britsko-americký špionážno-akčno-dobrodružná komédia z roku 1967, ktorú režírovalo viacero režisérov. Ide o neoficiálnu bondovku v ktorej hlavnú úlohu agenta 007 hrá David Niven a jeho zástupcom je aj Evelyn Tremble (Peter Sellers). Ide o komickú verziu Flemigovho prvého románu *Casino Royale*, oficiálny film ságy vyšiel v roku 2006 a agenta stvárnil Daniel Craig.

## Dej

Britská tajná služba nie je na tom veľmi dobre. Zločinecká organizácia Smersh začína narúšať svetovú stabilitu a bezpečnosť, tajné služby prišli najmenej o 11 agentov. Medzitým najlepší tajný agent 007 jej veličenstva odchádza do dôchodku. Šéf MI6 M spoločne so CIA a KGB stavia všetko na jedinú kartu. Musia presvedčiť Jamesa Bonda (David Niven), aby sa vrátil opäť do akcie. Proti presile ohromnej sily – armáde nepriateľov a vášnivému hráčovi kartovej hry Le Chiffre (Orson Welles) a neurotickému megalomanovi Dr. Noah (Woody Allen). Nakoniec sa Bond rozhodne použiť jeho brilantný plán a nájsť si náhradu. Nastupuje tak Evelyn Tremble (Peter Sellers), expert na hazardné hry a muž so elegantným šarmom.

## Fakty a zaujímavosti

* Natáčalo sa vo Francúzsku, Írsku, Spojenom kráľovstve a v Shepperton Studios, Pinewood Studios a MGM Studios v Londýne.
* Predstaviteľ inšpektora Mathisa (Duncan Manrae) sa nedožil oficiálnej premiéry, zomrel necelý mesiac pred uvedením filmu.
* Ursula Andress, ktorá tu hrá postavu Vesper Lynd, sa už objavila v prvej oficiálnej bondovke *Dr. No* z roku 1962, kde hrala postavu Honey Rider.
* Caroline Munro, ktorá hrá menšiu rolu strážkyne Dr. Noah, sa objavila v roku 1977 v desiatom diele oficiálnej ságy o Jamesovi Bondovi, *Špión, ktorý ma miloval*.
* Vo filme sa v cameo úlohách objavili aj Jean-Paul Belmondo, Peter O’Toole, Mireille Darc, Burt Kwouk či Geraldine Chaplin.
* Film sa začal nakrúcať 10. januára 1966.

## Pozadie

Film je iba voľne založený na Flemingovom románe *Casino Royale*, Jediná bondovka, pre ktorú producenti Albert R. Broccoli a Harry Saltzman nedržal práva. Namiesto toho, aby sa tvorcovia snažili konkurovať populárnym filmom Seana Conneryho, rozhodli sa filmári nakrútiť román ako komédiu miestami až paródiu. V tom istom roku vyšla piata oficiálna bondovka *Žiješ len dvakrát* s Connerym. Produkcia sa však rýchlo vymkla spod kontroly, keďže šesť režisérov pracovalo súčasne, ale nikdy nie vo vzájomnom spojení. Na scenári pracovalo aj osem scenáristov (väčšina nekreditovaných), vrátane Billyho Wildera, Josepha Hellera a Bena Hechta. Okrem toho sa vyskytli problémy s účinkujúcimi, najmä so Sellersom, ktorý si vraj s Wellesom nerozumel a odmietal s ním nakrúcať scény. Výsledný film je tak dosť nesúrodý a dej rôznorodý. Avšak s hviezdnym hereckým obsadením, vynikajúcim produkčným dizajnom a soundtrackom, ktorú mal na starosti Burta Bacharacha, bolo *Casino Royale* kasovým trhákom a neskôr sa stalo kultovou klasikou. Druhá adaptácia *Casino Royale* pre film bola oficiálna verzia z roku 2006 s veľkým ohlasom; dramatická verzia Flemingovho románu, v ktorej hral agenta 007 Daniel Craig.

## Rôznorodosť

Film režírovalo päť rôznych režisérov, ktorí samostatne nakrútili určité sekvencie, a koordinátor kaskadérov Richard Talmadge spolu režíroval poslednú sekvenciu veľkej bitky. Producent filmu Charles K. Feldman uviedol, že John Huston prispel k minutáži filmu 38 minútami záznamu, Ken Hughes 25, Joseph McGrath 20, Robert Parrish 20 a Val Guest 26 minútami. Val Guest napísal a režíroval poslednú časť filmu a bol zodpovedný za dodanie súdržnosti rôznym „kapitolám“. Režisérovi bol ponúknutý jediný titul koordinujúceho režiséra, ale on to odmietol s odôvodnením, že chaotický dej a roztrieštená, nesúrodá povaha diela by neprospela jeho povesti, ak by bola uznaná. Jeho ďalšie príspevky boli namiesto toho označené ako „ďalšie sekvencie“.

## Galéria

* Grafická reklama na film *Casino Royale*.
* Premiéra filmu v Brazílii.
* Reklamný pútač na električke v Holandsku.

## Poznámky

## Referencie

## Iné projekty

Commons* Commons ponúka multimediálne súbory na tému **Casino Royale (film z roku 1967)**

## Externé odkazy

* *Casino Royale* v Česko-Slovenskej filmovej databáze
* *Casino Royale* v Internet Movie Database (po anglicky)
* *Casino Royale* vo Filmovej databáze
* *Casino Royale* v Kinoboxe